**Mór Városi Önkormányzat Képviselő-testületének**

**87/2022. (III.30.) határozata**

**„Mór településszerkezeti terv” elfogadásáról**

1. Mór Városi Önkormányzat Képviselő-testülete „az épített környezet alakításáról és védelméről” szóló 1997. évi LXXVIII törvény és „a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről” szóló 314/2012. (XI. 8.) Korm. rendelet 9. §-a alapján Mór Város Településszerkezeti Tervét e határozat 1 - 6. melléklete szerint állapítja meg, melyek az alábbiak:

1. melléklet Településszerkezeti terv

2. melléklet Településszerkezeti terv leírás

3. melléklet Változások

4. melléklet A település területi mérlege

5. melléklet A területrendezési tervvel való összhang igazolása

6. melléklet A biológiai aktivitásérték számítási eredménye

2. A Képviselő-testület felkéri a Polgármestert, hogy gondoskodjon a településszerkezeti terv nyilvánosságáról, az elfogadott településrendezési eszközt küldje meg az állami főépítészi hatáskörében eljáró megyei kormányhivatalnak és az eljárásban résztvevő államigazgatási szerveknek, valamint a partnerségi egyeztetés szabályai szerint tájékoztassa a partnereket.

3. E határozat – figyelemmel „a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről” szóló 314/2012. (XI. 8.) Korm. rendelet 43. § (1) bekezdés szabályaira – az elfogadását követő 30. napon lép hatályba. E határozat hatálybalépésével egyidejűleg hatályát veszti Mór Város Önkormányzat Képviselő-testületének a 176/2006. (VIII. 30.) határozata a város településszerkezeti tervéről.

Határidő: 04.30.

Felelős: polgármester( Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző